钦定古今图书集成/明伦汇编/官常典/第093卷 > 仪恭孝王仲湜
## 钦定古今图书集成/明伦汇编/官常典/第093卷 > 仪恭孝王仲湜

按《宋史濮王传》：“仲湜字巨源，楚荣王宗辅之子，濮安
懿王孙也。初名仲泹，熙宁十年，授右内率府副率，累
迁密州观察使，知西外宗正事，保大军承宣使。钦宗
嗣位，授靖海节度使，更今名，召知大宗正事。未行，汴
京失守，康王即帝位于南京，仲湜由汉上率众径谒。
时嗣濮王仲理北迁，乃诏仲湜袭封，加开府仪同三”
司，历检校少保、少傅。绍兴元年，充明堂亚献。七年，薨。
帝为辍朝，赐其家银帛，追封仪王，谥恭孝。仲湜事母
以孝闻。喜亲图史，性酷嗜珊瑚，每把玩不去手，大者
一株，至以数百千售之。高宗尝问：“坠地则何如？”仲湜
对曰：“碎矣。”帝曰：“以民膏血易无用之物，朕所不忍。”仲
湜惭不能对。子士从、士街、士篯、士衎、“士歆。”